জানুয়ারি, ১৯৩৬ সাল পর্যন্ত ম্যানি মার্টিনডেল বার্বাডোসের পক্ষে খেলেন। এটিই ক্যারিবীয় অঞ্চলে তার সর্বশেষ প্রথম-শ্রেণীর খেলায় অংশগ্রহণ ছিল। মার্টিনডেলের দিক থেকে ঐ খেলাটি মূলতঃ তার ব্যাটিংয়ের কারণে স্মরণীয় হয়ে থাকবে। ত্রিনিদাদের বিপক্ষে ৪০৯ রানের জয়ের লক্ষ্যমাত্রায় খেলতে নেমে দ্বিতীয় ইনিংসে বার্বাডোস দলের সংগ্রহ এক পর্যায়ে ছিল ১০৮/৭। নয় নম্বরে ব্যাটিংয়ে নেমে দলীয় সঙ্গী ফাস্ট বোলার ফফি উইলিয়ামসের সঙ্গে জুটি গড়েন ম্যানি মার্টিনডেল। এ জুটি অষ্টম উইকেটে ২৫৫ রান তুলে যা ৭৫ বছরের অধিক সময় ধরে ঐ উইকেটে ওয়েস্ট ইন্ডিয়ান প্রথম-শ্রেণীর ক্রিকেট সর্বোচ্চ রানের স্বীকৃতি পাচ্ছে। মার্টিনডেল করেন ১৩৪ রান। অথচ তার খেলোয়াড়ী জীবনে কোন পঞ্চাশোর্ধ্ব রান ছিল না। ফফি উইলিয়ামস করেন অপরাজিত ১৩১ রান। খেলায় ত্রিনিদাদ দল ৩৬ রানের জয় তুলে নেয়।

এরপর থেকে ম্যানি মার্টিনডেলের খেলোয়াড়ী জীবন ইংল্যান্ডে সম্পন্ন হয়। সতীর্থ কনস্ট্যান্টাইনের পদাঙ্ক অনুসরণ করে পেশাদারী পর্যায়ে ল্যাঙ্কাশায়ার লীগে খেলার জন্য তিন মৌসুমের চুক্তিতে ১৯৩৬ সালে বার্নলি ক্রিকেট ক্লাবে যোগদান করেন তিনি। মূলতঃ বোলিংয়ের জন্য তিনি নিযুক্ত হন। তাসত্ত্বেও ব্যাট হাতে ভালো করেন। কখনোবা ব্যাটিং উদ্বোধনে মাঠে নামতেন। বার্নলির পক্ষে শুরুর দিকের খেলায় চার্চের বিপক্ষে এক ইনিংসে নয় উইকেট পান। এরপর দশম ব্যাটসম্যানকে ভিন্ন বোলারের ক্যাচ তালুবন্দী করেন ম্যানি মার্টিনডেল।

পুণরায় ইংল্যান্ড গমন, ১৯৩৯
ইংল্যান্ড গমন, ১৯৩৩
ব্যক্তিগত জীবন
ল্যাঙ্কাশায়ার লীগে অংশগ্রহণ